Diari Oficial de la Generalitat Valenciana


Sumari del DOGV 6453, del 04-02-2011 (2011/194)

Notificació de la sentència dictada en el judici verbal número 493/2009.
------------------------------------------------------------------------

### Dades del document

Número de DOGV
:   6453

Data del DOGV
:   04-02-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/194


Organisme emissor
:   Jutjat de Primera Instància i Instrucció Número 5 de Llíria

Tipus de document
:   Edicte

Notificació de la sentència dictada en el judici verbal número 493/2009. [2011/194]  
Judici verbal 000493/2009  
De: Rafael Carrasco Jiménez.  
Procurador: José Antonio Navas González.  
Contra: Carlos Miguel Diago Giménez.  
Procurador/a: -  
En aquest procediment verbal 493/2009 seguit a instàncies de Rafael Carrasco Jiménez contra Carlos Miguel Diago Giménez s'ha dictat la sentència, que, literalment, és com segueix:  
«Sentència 30/2010  
Llíria, 25 de febrer de 2010  
Vicente Sanchis Ferrandis, jutge del Jutjat de Primera Instància i Instrucció número 5 dels de Llíria i partit, he vist les actuacions de judici ordinari registrades amb el número 493/2009, seguides a instàncies del procurador José Antonio Navas González, en nom i representació de Rafael Carrasco Jiménez, contra Carlos Miguel Diago Giménez, on es reclamava la quantitat de 2.232,38 euros, interessos i costes.  
Antecedents de fet  
Primer. Per torn de repartiment de 28 d'abril de 2009 correspongué a aquest Jutjat la demanda de judici verbal interposada pel procurador José Antonio Navas González, en nom i representació de Rafael Carrasco Jiménez, contra Carlos Miguel Diago Giménez. Per la interlocutòria de 13 de maig de 2009 s'admet a tràmit la demanda i se cita les parts per a celebrar el judici el dia 15 de juny de 2009, que, finalment, tingué lloc el 25 de febrer de 2010.  
Segon. A l'acte del judici compareix la part actora, però no la part demandada, declarada en situació processal de rebel·lia. La part demandant sol·licita com a mitjà de prova l'interrogatori de part, testifical i documental.  
Fonaments de dret  
Primer. El procurador José Antonio Navas González, en nom i representació de Rafael Carrasco Jiménez, va presentar demanda de judici verbal contra Carlos Miguel Diago Giménez en què es basava en els preceptes reguladors de les obligacions i contracte del Codi Civil, i es reclamava la quantitat de 2.232,38 euros, interessos i costes.  
Segon. De la documentació aportada per la persona demandant (documents 1 al 15), que no fou impugnada vista la inassistència del demandat, com també de la declaració de la testimoni que deposà en l'acte del judici, Cristina García, esposa de la part actora, i de l'aplicació de l'article 304 de la Llei d'Enjudiciament Civil, es dedueix l'existència del deute reclamat i el seu import.  
Així mateix, de la mateixa prova se'n dedueix que els gossos adquirits al demandat patien vicis d'importància que justificaven la devolució al demandat , i queda acreditat que l'últim d'ells no va ser canviat ni l'import que se'n pagà va ser reposat, de manera que es va incomplir de mode notori el contracte de compravenda existent entre les parts, i es justificava així l'estimació de la demanda interposada pel procurador José Antonio Navas González, en nom i representació de Rafael Carrasco Jiménez, contra Carlos Miguel Diago Giménez, condemnat a pagar a la part actora la quantitat de 2.232,38 euros.  
Tercer. Pel que fa als interessos, i de conformitat amb els articles 1100, 1101 i 1108 del Codi Civil, s'escau imposar-se'ls al procurador José Antonio Navas González, en nom i representació de Carlos Miguel Diago Giménez, sobre la quantitat anterior, des de la data de la interpel·lació judicial.  
Quart. Correspon per últim, pel que fa a les costes causades en aquest procediment, en aplicació de l'article 394.1 de la Llei d'Enjudiciament Civil, i després d'estimar totes les pretensions contingudes en la demanda, condemne Carlos Miguel Diago Giménez al pagament de les costes causades en aquesta instància.  
Vistos els preceptes legals esmentats i tots altres que hi són aplicables de manera general i pertinent.  
Dispositiva  
Estimar la demanda de judici verbal deduïda pel procurador José Antonio Navas González, en nom i representació de Rafael Carrasco Jiménez, contra Carlos Miguel Diago Jiménez, al qual es condemna a pagar a la part actora la quantitat de 2.232,38 euros.  
Condemnar Carlos Miguel Diago Giménez a satisfer, sobre la quantitat anterior l'interés legal dels diners des de la data de la interpel·lació judicial.  
Condemnar Carlos Miguel Diago Giménez al pagament de les costes que s'hagen produït en aquesta instància.  
Notifiqueu a les parts aquesta sentència, i feu-los saber que no és ferma i que contra aquesta es pot interposar un recurs d'apel·lació que, si escau, s'haurà d'interposar davant d'aquest mateix Jutjat, per a l'Audiència Provincial, dins del termini de cinc dies següents a aquell en què es notifique aquesta resolució. Per a la interposició de l'esmentat recurs caldrà dipositar en el compte d'aquest Jutjat la quantitat de 50 euros tal com disposa la Llei Orgànica 1/2009.  
Porteu l'original al llibre de sentències, i deduïu testimoniança per a incorporar-la a les actuacions.  
Aquesta és la meua sentència, que pronuncie, mane i firme, Vicente Sanchis Ferrandis, jutge del Jutjat de Primera Instància i Instrucció número 5 dels de Llíria i partit. En done fe».  
Publicació. La sentència anterior ha sigut firmada, llegida i publicada pel jutge que la subscriu, mentre celebrava audiència pública el dia de hui. En done fe.  
I atés que el demandat esmentat, Carlos Miguel Diago Giménez, es troba en parador desconegut, expedisc aquest edicte a fi que li valga de notificació de forma deguda.  
Llíria, 22 de desembre de 2010.- El secretari judicial: Miguel A. García Herrera.